
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA



,,În slujba oamenilor”


Nr...........................................................
REFERAT DE APROBARE A PROIECTULUI DE HOTĂRÂRE
Sectiunea 1
Titlul proiectului de hotărâre
Privind stabilirea costului mediu lunar și al contribuției persoanelor vârstnice care beneficiază de servicii sociale acordate în cadrul Complexului de servicii pentru persoane vârstnice ”Sf.Arh.Mihail și Gavril” în cadrul Direcției de Asistență Socială a Municipiului Timișoara
Sectiunea a 2 - a Motivul emiterii proiectului de hotărâre
Descrierea situatiei actuale:



Având în vedere Hotararea Consiliului Local nr.218/27.06.2017 prin care s-a înființat Direcția de Asistență Socială a Municipiului Timișoara și s-a aprobat Organigrama și Statul de funcţii pentru aceasta;



Având în vedere Hotararea Consiliului Local a municipiului Timișoara nr. 480/16.12.2021 modificarea şi aprobarea Regulamentelor de organizare și funcționare ale serviciilor sociale furnizate de către Direcția de Asistență Socială a Municipiului Timișoara, prin care s-a modificat și s-a aprobat Regulamentele de organizare şi funcţionare a serviciilor sociale furnizate în cadrul Complexului de servicii pentru persoane vârstnice ”Sf. Arh. Mihail şi Gavril” a serviciului social: ”Centrul de Zi pentru Bătrâni”, precum şi a serviciului social „Compartimentul de îngrijire la domiciliu”, cuprinse în Anexele nr. 4.1 şi 4.2 care fac parte integrantă din prezenta hotărâre.



Având în vedere Hotararea Consiliului Local a municipiului Timișoara nr. 579/26.11.2019 Hotarârea numarul 436 din 30.08.2022 privind modificarea și aprobarea Organigramei, Statului de Funcții și Regulamentului de Organizare și Funcționare ale Direcției de Asistență Socială a Municipiului Timișoara și aprobarea Regulamentelor de Organizare și Funcționare ale serviciilor sociale nou înființate;



Având în vedere Legea nr.17/2000 privind persoanele vârstnice, cu modificările și completările ulterioare, precum și Legea nr.292/2011 privind asistența socială, cu completările și modificările ulterioare, inclusiv Legea nr. 355 din 13 decembrie 2022 pentru modificarea şi completarea Legii nr. 17/2000 privind asistenţa socială a persoanelor vârstnice;



Având în vedere Hotărârea Guvernului nr. 1253 din 12 octombrie 2022 pentru modificarea HG nr. 426/202 privind aprobarea standardelor de cost pentru serviciile sociale anexa nr. 3, Standardele de cost pentru serviciile sociale destinate personalor vârstnice:

-
pct.5 și pct.6 -Unităţile de îngrijire la domiciliu - 8810 ID-,I modificarea standardelor de cost pt. persoanele vârstnice încadrate în gradul III A și gradul IIA, IIB și IIC de dependență și respectiv 

-
pct.7 - Centrele de zi de asistenţă şi recuperare, 8810 CZ-V-I, stabilirea standardelor de cost


Prin Hotărârea Guvernului nr. 1253 din 12 octombrie 2022 pentru modificarea HG nr. 426/202 privind aprobarea standardelor de cost pentru serviciile sociale anexa nr. 3, Standardele de cost pentru serviciile sociale destinate personalor vârstnice s-a modificat standardul minim de cost pentru serviciile de îngrijire la domiciliu și s-au stabilit standarde minime de cost pentru serviciile sociale acordate în centrele de asistență și recuperare.


Serviciul social de asistență și recuperare furnizat în Centrul de Zi pentru Bătrâni din cadrul Complexului de servicii pentru persoane vârstnice ”Sf.Arh.Mihail și Gavril”– Direcția de Asistență Socială a municipiului Timișoara oferă servicii de prevenire şi/sau limitare  a unor situaţii de dificultate şi vulnerabilitate, care pot duce la marginalizare sau excluziune socială, promovând participarea persoanelor vârstnice la viaţa socială şi cultivarea relaţiilor interumane. Este un serviciu social licențiat, cod serviciu social 8810 CZ-V-I – centre de asistență și recuperare și are o capacitate de 65 de locuri.

Ansamblul de activităţi realizate pentru a răspunde nevoilor sociale, precum şi celor speciale, individuale, sunt următoarele (persoanele vârstnice pot beneficia de unul sau mai multe servicii/activități):

1. Activităţi de integrare /reintegrarea socială pentru prevenirea și combaterea marginalizării sociale 

- activităţi practice și educative (autogospodărire, lucru manual, grădinărit, confecţionat obiecte decor, tricotat, jocuri de societate),

- terapii psiho-sociale (activităţi informative, grupuri de discuţii, jocuri de grup, etc.)

- terapii ocupationale (activitati lucrative),

- activitati culturale/ artistice,

- activităţi educaționale intergeneraţii,   

- activităţi în comunitate, 

- activităţi recreativ distractive,

- activități dezvoltare deprinderi TIC,

- activități de voluntariat

2. Activități de recuperare/reabilitare funcțională în scopul menținerii sau ameliorării statusului funcțional al beneficiarilor

- servicii de consiliere psihologică (recuperare/reabilitare psihică) – activități de consiliere și antrenament cognitiv)

- servicii de consiliere, informare socială şi îndrumare socio-administrativă

- servicii de readaptare a capacităților fizice - kinetoterapie (recuperare/reabilitare fizică)

3. Acțivități de îngrijire, supraveghere și menținerea sănătății

- monitorizarea stării de sănătate de către personal medical

- servicii de îngrijire personală - acordare de suport pentru îndeplinirea activităților de bază și instumentale ale vieții

4. Activități suport care pot fi acordate în centrul de zi de asistență și recuperare:

- servicii de îngrijire la domiciliu prin echipe mobile pentru persoanele dependente care nu se pot deplasa la centru

- asigurarea de dispozitive electronice (telefon cu brătară) pentru a apela serviciul social, pentru beneficiarii dependenți, fără aparținători

- asigurarea hranei calde prin cantina socială (fără a fi preparată la centru) la sediul centrului, prin servirea acesteia la ora prânzului,

- servicii de asistență juridică- activități de consiliere acordate la solicitarea beneficiarilor,

- transportul la și de la centru al vârstnicilor care întâmină dificultăți de deplasare.


Serviciul social furnizat la domiciliu – servicii de îngrijire la domiciliu - oferă sprijin şi suport pentru persoanele vârstnice izolate la domiciliu, prevenind marginalizarea/excluderea lor socială. Este un serviciu social licențiat, codserviciu social8810 ID-I Unitate de îngrijire la domiciliu și are o capacitate de 100 de locuri (40 de locuri pentru persoane încadrate în gradul II de dependență în urma evaluării complexe și a aplicării Grilei nationale de evaluare socio-medicală și 60 de locuri pentru persoane încadrate în gradul III de dependență în urma evaluării complexe și a aplicării Grilei nationale de evaluare socio-medicală).
Ansamblul de activităţi realizate pentru a răspunde nevoilor sociale, precum şi celor speciale, individuale, sunt următoarele (persoanele vârstnice pot beneficia de unul sau mai multe servicii):

1. Servicii de îngrijire personală la domiciliul beneficiarilor:
· ajutor pentru activităţile de bază ale vieţii zilnice: igienă corporală, îmbrăcare şi dezbrăcare, igiena eliminărilor, hrănire şi hidratare, mobilizare şi transfer,  deplasarea în interior, comunicare și
· ajutor pentru activităţi instrumentale ale vieţii zilnice: prepararea hranei sau livrarea acesteia, efectuarea de cumpărături, activităţi de menaj, însoţirea în mijloacele de transport, facilitarea deplasării în exterior, companie, activităţi de administrare şi gestionare a bunurilor. Aceste servicii sunt asigurate de către îngrijitorii la domiciliu.

· servicii de consiliere, informare socială şi îndrumare socio-administrativă;. 
· servicii de asistență juridică, consiliere juridică acordată la solicitarea beneficiarului.

2. Servicii de recuperare/reabilitare funcțională în scopul menținerii sau ameliorării statusului funcțional al beneficiarilor

- servicii de consiliere psihologică (recuperare/reabilitare psihică) – activități de consiliere și antrenament cognitiv);

- servicii de readaptare a capacităților fizice - kinetoterapie (recuperare/reabilitare fizică).

3. Acțivități de supraveghere și menținerea sănătății

- monitorizarea stării de sănătate de către personal medical 

4. Activități suport care pot fi acordate integrat cu serviciile de îngrijire personală:

- sprijin pentru dezvoltarea personală și menținerea respectului de sine și facilitarea participării la activități în cadrul centrelor de zi de asistență și recuperare

- asigurarea de dispozitive electronice (telefon cu brătară) pentru ca beneficiarul să poată apela serviciul social


Schimbări preconizate şi rezultate aşteptate 
1. Stabilirea costului mediu lunar pentru serviciile acordate beneiciarilor în cadrul Complexului de servicii pentru persoane vârstnice ”Sf.Arh.Mihail șiGavril”
2. Stabilirea contribuției lunare a beneficiarilor de servicii de asistență și recuperare acordate în Centrul de Zi pentru Bătrâni din cadrul Complexului de servicii pentru persoane vârstnice ”Sf.Arh.Mihail și Gavril” și a modalității de calcul, conform anexei 1;
3. Stabilirea contribuției lunare a beneficiarilor de servicii de îngrijire la domiciliu acordate în Compartimentul de Îngrijire la Domiciliu din cadrul Complexului de servicii pentru persoane vârstnice ”Sf.Arh.Mihail și Gavril” și a modalității de calcul, conform anexei 2;
4. Aprobarea modelului de Angajament de plată, conform anexei 3.

Alte informatii 

H.C.L.M.T. nr.280/31.07.2020 privind modificarea contribuției persoanelor vârstnice care beneficiază de servicii de îngrijire personală la domiciliu (ajutor pentru activitățile de bază ale vieții zilnice și ajutor pentru activitățile instrumentale ale vieții zilnice) și servicii de supraveghere și intervenție de tip Teleasistență în cadrul Direcției de Asistență Socială a Municipiului Timișoara se abrogă cu data aprobării prezentului proiect de HCLMT.

Concluzii 

Pentru motivele expuse pe larg mai sus, propunem aprobarea proiectului de hotărâre privind stabilirea costului mediu lunar și al contribuției persoanelor vârstnice care beneficiază de servicii sociale acordate în cadrul Complexului de servicii pentru persoane vârstnice ”Sf.Arh.Mihail și Gavril” în cadrul Direcției de Asistență Socială a Municipiului Timișoara: 
1. Stabilirea costului mediu lunar pentru serviciile acordate beneiciarilor în cadrul Complexului de servicii pentru persoane vârstnice ”Sf.Arh.Mihail șiGavril”
2. Stabilirea contribuției lunare a beneficiarilor și a modalității de calcul pentru serviciile acordate în  Centrul de zi pentru Bătrâni din cadrul Complexului de servicii pentru persoane vârstnice ”Sf.Arh.Mihail și Gavril”, conform anexei 1, începând cu 1 martie 2023
3. Stabilirea contribuției lunare a beneficiarilor și a modalității de calcul pentru serviciile de îngrijire la domiciliu  acordate în Compartimentul de îngrijire la domiciliu din cadrul Complexului de servicii pentru persoane vârstnice ”Sf.Arh.Mihail și Gavril” , conform anexei 2, începând cu 1 martie 2023
4. Aprobarea modelului de Angajament de plată, conform anexei 3
5. Abrogarea H.C.L.M.T. nr.280/31.07.2020 privind modificarea contribuției persoanelor vârstnice care beneficiază de servicii de îngrijire personală la domiciliu (ajutor pentru activitățile de bază ale vieții zilnice și ajutor pentru activitățile instrumentale ale vieții zilnice) și servicii de supraveghere și intervenție de tip Teleasistență în cadrul Direcției de Asistență Socială a Municipiului Timișoara.


PRIMAR, 
DOMINIC FRITZ                                                                               DIRECTOR GENERAL,
                                                                                                               ESZTERO EMESE
Cod FO53-03,Ver.3


*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 

Sediu social: Bulevardul Regele Carol I, nr.10 Tel/fax 0256/220583

